Зэныбжьэгъугъэр ягъэбыдэ
Илъэс ебланэ хъуащ Iуащхьэмахуэ щIыналъэм-рэ Дзэлыкъуэ щIыналъэм-рэ шахмат джэгукIэр фIыуэ зылъагъуу щыпсэу пенсионерхэр зэрызэныбжьэгъурэ. Ахэр илъэсым зэ зэхуосри зэхьэзэхуэшхуэ ирагъэкIуэкI, а пасэрей джэгукIэм езым ящыщу щынэхъ лъэрыхьыр зэхагъэкIын мурадкIэ.
Апхуэдэ зэхьэзэхуэр зыхуей хуэзэу егъэкIуэкIы-нымкIэ къадоIэпыкъу щIыналъэхэм я щIыпIэ администрацэхэм я Iэтащхьэхэу Уянаев Казимрэ Джатэ Русланрэ.
Зи чэзу зэхьэзэхуэр иджыблагъэ щекIуэкIащ Iуащхьэмахуэ лъапэ узыншагъэр щрагъэфIакIуэу щыIэ «Геолог» IуэхущIапIэм. Мы зэпеуэр фэеплъ хуащIащ Малкэ къуажэм щыпсэуа, шахмат джэгуным хуэIэзэу щыта, а джэгукIэр и тегъэщIапIэу районитIым щыщ нэхъыжьхэм я зэныбжьэгъуныгъэм и «лъэмыжхэр тезылъхьа», лэжьыгъэм и ветеран Що-джэн Надир.
ХьэщIэхэр кърагъэблэгъащ Iуащхьэмахуэ районым и щIыпIэ админист- рацэм и Iэтащхьэм и къуэдзэхэу Iэзубэч МуIэедрэ Атакуев Русланрэ, КъБР-м и Жылагъуэ советым хэт Энеев Мыхьмуд, ветеранхэм я щIыналъэ советым и тхьэмадэ Теппеев Шаухал сымэ.
Зэпеуэм хэтхэр зэIущIащ куэдрэ зэрымылъэгъуа зэIыхьлыхэм хуэдэу гуапэу. Зэхьэзэхуэр кIыхьу екIуэкIами, гъэщIэгъуэну, удихьэхыу щытащ, икIэм-икIэжым текIуащ Дзэлыкъуэ щIыналъэм я нэхъыжьхэр. Зэпеуэм хэтахэм щIыхь тхылъхэмрэ саугъэтхэмрэ иратащ.
Езы пенсионерхэм къызэрыхагъэщащи, ахэр зэзышалIэр шахматым и закъуэкъым. Абы я дежкIэ мыхьэнэшхуэ иIэщ зэпсэлъэ-ну, я гурыфIыгъуэхэмрэ гукъеуэхэмкIэ зэдагуэшы-ну, яку дэлъ зэныбжьэгъугъэр ягъэбыдэну Iэмал зэрагъуэтым. Псалъэм папщIэ, нэхъыжьхэр зэгурыIуащ къыдэкIуэтей щIэблэр шахмат джэгухэм зыхашэну, зэныбжьэгъугъэм и щапхъэ ирагъэлъагъуну.
Тарим Алисэ,
Iуащхьэмахуэ районым и щIыпIэ администрацэм и пресс-IуэхущIапIэм и унафэщI.
